
Z A P I S N I K
5. sjednice Vijeća Mjesnog odbora Gračani,
održane 19. listopada 2021.
[bookmark: _GoBack]u objektu MO Gračani, Isce 15, sa početkom u 19:00 sati



NAZOČNI ČLANOVI VIJEĆA: Mirjana Štengl, Tomislav Čegelj, Mladen Sabljić, Zdenka Novak, Luka Perić, Ines Udodovsky

Odsutna vijećnica Lucija Klarić

OSTALI NAZOČNI: Luka Maloča, vijećnik GČ Podsljeme

Predsjedava: Mirjana Štengl, predsjednica Vijeća.

Zapisnik vodi: Ines Udodovsky, vijećnica


	Predsjednica konstatira da su prisutni svi članovi Vijeća, što znači da Vijeće može pravovaljano odlučivati, te otvara 5. sjednicu Vijeća Mjesnog odbora Gračani.
                        
Predložen je sljedeći dnevni red sjednice:

Prije usvajanja dnevnog reda predsjednica predlaže dopunu dnevnog reda sa točkom ;

3. Prioriteti za plan malih komunalnih aktivnosti za MO Gračani, a u sklopu aktivnosti za GČ Podsljeme za 2022. godinu.
Predsjednica daje prijedlog na glasanje. Prijedlog je jednoglasno usvojen.
Nakon toga predsjednica daje na usvajanje ovako izmijenjenog dnevnog reda.
Dnevni red je jednoglasno usvojen.

DNEVNI RED:

1. Usvajanje zapisnika 4. sjednice VMO Gračani
2. Zaključak o izmjeni financijskog plana MO Gračani
3. Prioriteti za Plan komunalnih aktivnosti GČ Podsljeme za 2022. sa MKP aktivnostima MO Gračani
4. Organiziranje zbora građana u vezi izjašnjavanja o prometu ulicom Gračansko dolje
5. Asfalterski program
6. Zahtjev za korištenje prostora
7. Tekuća problematika 
8. Pitanja, prijedlozi i obavijesti

Ad 1 Usvajanje zapisnika 4. sjednice VMO Gračani

Predsjednica daje zapisnik 4. sjednice na glasanje
Zaključak 
· Zapisnik je jednoglasno usvojen
Ad 2 Zaključak o izmjeni financijskog plana MO Gračani

Vijećnik Sabljić predlaže da MO traži analitiku financijskog plana kako bismo znali na što su potrošena sredstva u 2021. godini, tek kad dobijemo odgovor na naše traženje staviti na izglasavanje na sljedeću sjednicu MO.
Predsjednica daje prijedlog na glasanje.
Prijedlog je jednoglasno usvojen.


Ad 3 Prioriteti za Plan komunalnih aktivnosti GČ Podsljeme za 2022. sa MKP aktivnostima MO Gračani

Predsjednica čita plan malih komunalnih akcija za MO Gračani i pita vijećnike imaju li što dodati kako bi se nadopunio plan malih komunalnih akcija.
Vijećnik Sabljić, kao i ostali vijećnici nabrajaju niz dodatnih akcija.

Zaključak ;
Vijećnici su se složili da se sve dopune i primjedbe upišu u „ rešetku „, te pošalju mailom svim vijećnicima kako bi ih mogli proučiti i na sljedećoj sjednici usvojiti.
Gotovi prijedlog „ Rešetke „ biti će poslan svim vijećnicima na usvajanje. 
Predsjednica MO je dužna do 31.10. ’21. poslati plan malih komunalnih akcija sa svim izmjenama i dopunama mjesnoj samoupravi GČ Podsljeme.

Uslijedila je rasprava o još nekim točkama iz malih komunalnih akcija ;
[bookmark: _gjdgxs]Vijećnik GČ Luka Maloča izvijestio je o velikim akcijama u Gračanima koje će ići preko gradske četvrti, tj. grada, a to su ; Dom zdravlja ( za koji postoji projektna dokumentacija ), rotor na Bliznecu kako bi se regulirao promet.
Vijećnik Čegelj iznosi svoje mišljenje kako bi trebali građani biti uključeni u projekte u kvartu sa čime su se složili i ostali vijećnici, te predlaže da se VGČ jače uključi u rješavanje problema kanalizacije i projekta Graščica-Grabeščak.
Vijećnici su se složili oko važnosti održavanja HSPD a“ Podgorac“, te predlažu da se izvidi na koje sve načine se može financirati HSPD „ Podgorac „ kao dio održavanja važne kulturne baštine.
Vijećnici su se složili da se ne obnavlja fasada MO, već da se ta sredstva utroše na navedene stavke u rešetki.
Vijećnici su upozorili na stupove javne rasvjete duž ulice Kvintičke do Gračanskih Dužica koje treba izmjestiti.


Ad 4 Organiziranje zbora građana u vezi izjašnjavanja o prometu ulicom Gračansko Dolje

Vijećnik GČ Luka Maloča izlaže prijedlog da se ulica Gračansko Dolje pretvori u jednosmjernu ulicu sa nogostupom, predlaže Zbor građana na koji će biti pozvana policija, stručnjaci iz odsjeka za promet, mjesna samouprava, mjesni odbor i vijećnici iz VGČ. 
Zaključak ; 
vijećnici su jednoglasno prihvatili prijedlog.



Ad 5 Asfalterski program

Predsjednica informira vijećnike da su završene javne stube iz asfalterskog programa za ’21. godinu, te da nema drugih informacija o daljnjim akcijama.  


Ad 6 Zahtjev za korištenje prostora

Društvo sportske rekreacije Fit&Dance podnijelo je novi zahtjev ( nakon isteka starog ‘20/’21.) za povremeno korištenje prostora mjesne samouprave ( dvorana stare pučke škole Isce 15 ) za godinu 2021./2022. 
Zaključak ;
Zahtjev je jednoglasno prihvaćen.


Ad 7 Tekuća problematika 

Predsjednica informira da će tijekom studenog mjeseca sazvati sve korisnike MO kako bi ih upoznala, čula njihove prijedloge i probleme za unapređenje kulturnog, sportskog i rekreativnog života na području MO.
Predsjednica informira da je pokušala stupiti u kontakt sa gosp. Krotom u vezi postavljanja ogledala na izlazu iz ulice Črna Voda na Markuševečku ulicu. Do gospodina se ne može doći, pa predsjednica rješenje prometnog problema predaje mjesnoj samoupravi tj. gradu da riješi.
Predsjednica informira da će stupiti u kontakt sa predsjednikom MO Gupčeva Zvijezda zbog rješavanja povišenog nogostupa uz desnu stranu Gračanske ceste.
Predsjednica informira o potrebi postavljanja ogledala kod odvojka za starački dom Noni.
Vijećnik Sabljić predlaže da se vijećnici izmjenjuju u dežurstvima četvrtkom u susretima s građanima. Prijedlog je stavljen na glasanje, te je prihvaćen sa jednim glasom protiv.
Zaključak ;
Dežurstva ostaju četvrtkom od 17.30 – 18.30 a vijećnici će se izmjenjivati po dogovoru.


Ad 8 Pitanja, prijedlozi i obavijesti

Vijećnik Sabljić predlaže da se duž Sljemenske ceste postave znakovi upozorenja na divljač na cesti, vijećnik Perić podsjeća na potrebu postavljanja prometnog ogledala na izlazu iz ulice Bešići na Bliznec, te podsjeća na drveće koje izaziva alergiju poput breza kod Tunela kako bi se ubuduće o tome vodilo računa.

Završeno u 21.30 sati

Klasa: 026-02/21-002/1832
Urbroj: 251-06-11-201-21-2
U Zagrebu, 19. listopada 2021.



Zapisnik sastavila:                                       Predsjednica Vijeća Mjesnog odbora Gračani:
Ines Udodovsky                                                            Mirjana Štengl


